Pikku Kakkonen

**Pikku Kakkonen** on suomalainen makasiinityyppinen lastenohjelma, jota esitetään Yle TV2 -kanavalla. 

Ensimmäinen ohjelma lähetettiin 11. tammikuuta 1977. Ensimmäisen ohjelman juonsi Pekka Salo, joka toimi pitkään juontajana ohjelman ensimmäisinä vuosina. Alkuaikoina ohjelmaa esitettiin tiistaisin, keskiviikkoisin ja torstaisin. Myöhemmin ohjelmaa aloitettiin esittämään joka arkipäivä. Ohjelma sai alkuaikoina vankan suosion, ja sitä katsoi parhaimmillaan 800&nbsp;000 katsojaa. *Pikku Kakkonen* jakaantui 1. tammikuuta 2008 aamu- ja iltalähetyksiksi. Viikonloppuaamujen lähetykset alkoivat jo 2. syyskuuta 2006. Vuosina 2006–2007 esitettiin viikonloppu- ja jouluaamuisin *Pikku Kakkosen Aamu* ja *Pikku Kakkosen Joulu*. 1. tammikuuta 2008 alkaen *Pikku Kakkosta* on esitetty päivittäin joka aamu. 

Vuosina 1977–1978 ohjelma päättyi Lasse Pöystin lukemaan iltasatuun. Pöystin ilmeikkyys sadunkertojana teki hänestä pitkäksi aikaa koko kansan satusedän. Alun perin suunniteltiin, että Pöysti lukisi satuja kirjasta, mutta hän itse arveli, ettei saduista tulisi uskottavia, joten hän päätyi opettelemaan sadut ulkoa. *Pikku Kakkosessa* esitettiin myös pitkään itäsaksalaista stop motion -tekniikalla luotua Nukkumatti-animaatiota aina vuoteen 2002 asti.

*Pikku Kakkosen* 40-vuotispäivänä 11. tammikuuta 2017 sai ensiesityksensä dokumentti *Postilokero 347 – Pikku Kakkosen tarina*, joka on Alli Haapasalon näkemys ohjelmasta ja sen katsojista. Pikku Kakkosen 30-vuotispäivänä 11. tammikuuta 2007 esitettiin juhlalähetys. Tällöin ohjelman katsojat saivat käydä sytyttämässä *Pikku Kakkosen* kotisivuilla oman kynttilänsä, jotka kaikki näytettiin televisiossa. *Pikku Kakkosen* 25-vuotisjuhlavuonna 2002 TV2 esitti joka perjantai uusintana *Pikku Kakkosen* vanhoja lähetyksiä ja ohjelmia. Vuonna 1997 *Pikku Kakkonen* täytti 20 vuotta, jonka kunniaksi Tampere-talossa järjestettiin juhlakonsertti.

Vuodesta 2016 lähtien *Pikku Kakkosta* on esitetty tarvittaessa Yle Teema & Fem -kanavalla (aiemmin Yle Teemalla) silloin, kun TV2:lla urheilulähetys vie ohjelma-ajan.

## Historiaa
### Suunnittelu
Yle TV2:n lastentoimituksessa oli suunniteltu pitkään, että televisioon tarvittaisiin makasiinityyppinen lastenohjelma. Ohjelman suunnitteluun kysyttiin mielipidettä Kouluhallituksella, joka kertoi että ohjelma ei saisi olla pelkästään viihdettä, vaan sen pitäisi olla myös opettavainen. Suunnittelutyön valmistuttua lastentoimituksen päällikkö Pertti Nättilä esitti ohjelmaidean TV2:n johtajalle Pertti Paloheimolle, joka antoi rahoituksen ohjelman tekoon. Ohjelman nimeksi päätettiin
*Pikku Kakkonen*. Lastenohjelmien toimituksen neljän toimittajan Marja-Liisa Viinikaisen, Maija Koivulan, Lauri Niemelän ja Päivi Lattusen tehtäväksi tuli toimittaa omatuottoiset sekä ostetut pikkuohjelmat eheään makasiinimuotoon, jonka juontaja kokosi yhteen. Apuna juontojen rakentelussa oli lastentarhanopettaja Marja-Leena Mannilan luoma esikouluopetusta noudatteleva aihekaavio. Tämä lienee syynä edellä mainittuun erheelliseen tietoon yhteydenotosta Kouluhallitukseen, mitä ei siis tietenkään tarvittu.

### Ensimmäiset lähetykset
*Pikku Kakkosen* ensimmäiseksi juontajaksi valittiin Pekka Salo. Ensimmäinen ohjelma esitettiin 11. tammikuuta 1977. Ohjelmaa esitettiin kolmena arkipäivänä viikossa: tiistaisin, keskiviikkoisin, ja torstaisin, ja kaikki viikon ohjelmat kuvattiin samalla kertaa tiukassa aikataulussa. Ohjelmassa juontaja Salo istui ison videokoneen vieressä ja pani juontojen välillä videot pyörimään. Salo sai ensimmäisen ohjelman jälkeen kritiikkiä Tampereen murteen käytöstä puheessaan. Ensimmäisissä nauhoituksissaan Salo soitti myös kitaraa, vaikka hän ei sitä osannut alun perin soittaa ollenkaan. Salon vaimo Maija opetti häntä soittamaan muutaman soinnun. Ensimmäisen *Pikku Kakkosen* ohjasi Lauri Niemelä.

### Tunnukset
*Pikku Kakkosen* historian aikana on käytetty kolmea erilaista tunnuskuvaa (tunnusmusiikki on aina ollut sama melodia). Vuosina 1977–1979 tunnuksessa hyppivät palaset muodostivat kakkosen. Toisessa tunnuksessa väreinä oli keltainen ja oranssi, siinä kakkonen muodostuu erilaisista paloista. Tämä tunnus nähtiin televisiossa ensimmäistä kertaa 4. syyskuuta 1979. Ohjelmassa on 25. lokakuuta 1983 alkaen esitetty Camilla Mickwitzin luomaa alkutunnusta, jossa erilaiset oliot ja kuviot muodostavat numeron kaksi. Tunnusta on käytetty aina siitä lähtien, ja siitä on tullut ohjelman tavaramerkki. Tunnuksen hahmot esiintyvät myös *[[Varokaa heikkoa jäätä]]* -tietoiskussa, joka valmistui vuonna 1986 Marja-Liisa Hiedan toimittamana ja Jukka Siikavireen säveltämänä. Siikavire lausui myös karhun varoituksen.

*Pikku Kakkosen* tunnusmusiikin sävelsi Timo Ruottinen, jonka käsialaa on myös *Pikku Kakkosen* postin tunnuslaulu. Postilaulun toteutti Risto Hiltunen tyttärineen ja laulamassa olivat Pirin ja Merin lisäksi myös Heli ja Satu Rusanen. 7. marraskuuta 1994 tunnus vaihdettiin pala-animaatiotunnuksesta tietokoneella tehdyksi ja 23. joulukuuta 1997 tunnusmusiikin sovitus vaihtui nykyiseen, akustisesta versiosta elektroniseksi.

### Juontajat

*Pikku Kakkosessa* on vuosien aikana ollut useita juontajia. Ensimmäinen juontaja oli Pekka Salo. *Pikku Kakkosta* ovat ohjelman historian aikana juontaneet seuraavat juontajat (järjestys satunnainen): Eila Roine (vuodesta 1996 alkaen 11. syys­kuuta 2013 saakka), Pekka Laru, Anna-Liisa Kirsi (Ansku), Pertti Nättilä (Ransu), Jukka Nurminen, Olli Mononen, Juhani Myllymäki, Jyrki Laaksonen, Silja Sillanpää, Veera Degerholm, Siina Hirvonen (25. elokuuta 2008 alkaen 11. elokuuta 2014 saakka), Jukka Rautiainen (Junne), Tapio Holappa, Päivi Portaankorva, Pirkko-Liisa Tikka (Nalle), Maija Salo (Molla), Marita Porrassalmi, Sohvi Sirkesalo, Janne Mäkinen, Jari Sirniö, Ilkka Herkman, Karoliina Vanne (Nalle), Minna Rinne-Laturi, Mari Pöytälaakso, Ari Myllyselkä, Rami Saarijärvi, Anna Riihimäki, Anu Tuomi-Nikula (Neponen)  Lotta Riihimäki, Satu Sopanen, Lassi Jämsä, Kaisla Saarinen, Riku Karvakuono, Jaakko Väisänen, Tuomo Rannankari, Iina Suominen, Senja Meriläinen, Susanna Volanto, Yasmin Ahsanullah, Saara Pohjoismäki, Matias Husgafvel, Aapeli Mononen, Loviisa Tuomi-Nikula, Laura Ylä-Mäihäniemi ja Roosa Halme.

## Palkinnot
*Pikku Kakkonen* on voittanut Kultainen Venla -palkinnon vuosina 2011 ja 2012 lasten- ja nuortenohjelma -kategoriassa. Maakuntahallitus myönsi vuoden 2011 Pirkanmaan palkinnon *Pikku Kakkoselle*. Vuonna 2016 ohjelma sai Parisuhdekeskus Katajan myöntämän *Vuoden Parisuhdeteko* -tunnustuksen sekä Lastenkirjainstituutin ''Onnimanni''-palkinnon. Vuonna 2017 Suomen Punainen Risti palkitsi ohjelman *[[Inhimillinen kädenojennus]]* -tunnustuksella. Lokakuussa 2017 *Pikku Kakkonen* valittiin Suomi-palkinnon saajaksi. Vuonna 2018 *Pikku Kakkonen* sai Aivoliitto ry:n *[[Aivojen asialla]]* -tunnustuspalkinnon.

## Sarjaohjelmat

* 12 lahjaa joulupukille (1989)
* Aasi, Morso ja Mouru (1999–2000)
* Albi Lumiukko
* Anniina Ballerina
* Anselmi Avaruusapina
* Anton Siilinen ratkaisee (2011)
* Apina opena (2011)
* Ariol
* Arvaa kuinka paljon sinua rakastan (2012)
* Astroset
* Autotarinoita (1995)
* Bamse
* Babar ja Badun seikkailut (2010)
* Barbapapa
* Bomppiduu
* Dinojuna (2011)
* Dinotassut
* Eki eläinlääkäri (2002–2004)
* Ella ja Aleksi 
* Ella, Oskari ja Huu
* Emmi ja Kuru
* Enni ja Roi
* Fluugalaiset (2016)
* Franklin ja ystävät (2011–2012)
* Fredi (1997–1998)
* Galilei ja kadonneet lelut
* Grimmin sadut (1997–1999)
* Hanna Ankka (2008–2009)
* Harri ja dinot (2005–2008)
* Hapsu Hannan tarinoita (1988)
* Harri ja Toto (2009)
* Hiisku (1994–1995)
* Hämähäkki (1991)
* Hau Hau, Piip ja Veli 
* Herää pahvi (2003)
* Hermanni Hiiri 
* Herra Heinämäen Lato-orkesteri (1999–2021)
* Herra Mäyränen ja rouva Repolainen (2018)
* Hilla ja avaruuden Eetu
* Hirviökoulu
* Hui hai hiisi (1999–2000)
* Hui kauhistus (1987)
* Iltasatu (lastenohjelma)
* Iltaruno
* Jasper (2003)
* Jessin kanssa
* Jetron matkaan
* Jojon sirkus
* Jos annat hiirelle keksin
* Joulupukki (1982)
* Joulusoitto (2005)
* Jääkarhu Otto (2010)
* Jänis ja jänönapila (1990)
* Jari ja Kari
* Jepu Neulanen (2011)
* Jokeri Pokeri Box 
* Jonttu-Fantti ja hänen ystävänsä (1993–1995)
* Joonas (1991–1993)

* Kaapo
* Kuunalle
* Kaikkien aikojen avaruusseikkailu (1997)
* Kaisa ja Olli 
* Kallen kiipeilypuu
* Kanan muna
* Karvakuonot (1978-2003)
* Kasper ja Liisa 
* Katinkontti (2003–)
* Kerkko Kukko
* Kettu ja Jänö
* Ketunleipää (2000)
* Killi ja Kiki
* Kikattava Kakkiainen
* Kimmo Kuu (2006)
* *[[Kolme ässää]]* (1994–1998)
* Koiramäen talossa (1981)
* Koiramäen lapset kaupungissa (1983)
* Koiramäen talvi (1990)
* Koiramäki (2004, 2007)
* *[[Kornelius (animaatiosarja)|Kornelius]]* (1984)
* Kotilokoulu
* Kuiske 
* Kuminakuja 19 (2013)
* Käytöskukka (2002–2003)
* Kössi Kenguru
* Lauri kilpa-auto (2008)
* Lastenmusiikkiestradi (2013)
* Laulujen osto- ja myyntiliike (2008)
* Leluhylly (1999)
* Lelumaan Niksu (1994)
* Lennin ja Tviitin maailma 
* Lohikäärme Justus
* Lilli ja kukkaisystävät (2006–2011)
* Ludovic
* Luonto yllättää aina (2019)
* Maapallottelua (2012)
* Madon seikkailut (1988)
* Mainio Manu (2006)
* Maikki ja pelottava Pontso (2002)
* Maisa-hiiri (1998)
* Mambo Virtanen (2001)
* Mansikkala (1999)
* Martta puhuu (2009)
* Maltti ja Valtti (2008–2015)
* Matikkahirviöt (2013)
* Mauno 
* Maukka ja Väykkä
* Meidän isä (1990–1991)
* Merirosvolaiva (1997–1998)
* Miau (2001)
* Mikä meni väärin (2002)
* Miki
* Mikki Hiiren kerhotalo (2006-2008)
* Mikko Mekaanikko (2002–2003)
* Mimi ja Kuku (2008)
* Mimosa ja Lennu 
* Mimmit (2008)
* Minttu 
* Mitä ihmettä?
* Max ja Meeri (2012)
* Moksun paja (2001)
* Muista laulaa (2010)
* Muru

* Musarullaa! (2013)
* Nalle
* Nalle Luppakorva
* Natalia Nukentekijä (1991)
* Natalia Nukentekijä ja kadonnut joulu (1993)
* Nelli ja Iiro (2011)
* Nelli ja Noora 
* Neposen seikkailut (2004)
* Nikkaripossut (2025)
* ''Niksi-Nella'' (2006)
* Nimipäiväonnittelu (2008)
* Nipa ja Pete 
* Norsulan perhe (2009)
* Nooran naapurissa (2001–2002)
* Nuottiavain (2008)
* Nuuskija (1998)
* Nyt mennään (2006)
* Neppajymykerho
* Närpiäiset (2013)
* Oiva
* Oppisopimuspelle Niko (1992–1995)
* Pablo (2001)
* Paperitarinoita
* Pat ja Mat (1976–1994)
* Pauli (2007)
* Petran poppoo 
* Petteri Kaniini (2016)
* Pikku Traktori (2004–2007)
* Petrin tiikeritarinat (2014)
* Piilomaan pikku aasi (1977)
* Pikku Kakkosen laulukirja (1993)
* Pikku Kakkosen joulukonsertti
* Pikku Kakkosen uutiset
* Pikkuli
* Pikku Sirkus (1987–1995)
* Pingu
* Pipsa Possu
* Planeetta Kosmo 
* Poppelikumpu 
* Postimies Pate (1991–2010)
* Puppe-koira (1997)
* Pupulaarimusiikkia (2012)
* Puput (2005)
* Pusse 
* Puu Fu Tom (2012)
* Pääsiäispuput (2001–2003)
* Raa Raa, leikkisä leijona (2012)
* Reppu-Heppu ja Botti (2021) 
* Rasmus Nalle (1997–1998)
* Richard Scarryn Touhulan arvoituksia (2008)
* Rikke
* Riku ja Rami keittiössä (2011)
* Rikun ja Ramin outo tapaus
* Risto Räppääjä (2000–2001)
* Ritari Mikke (2012)
* Rossi ja Rymy
* Rölli (1986–2001)
* Röllin jouluseikkailu (1989)

* Runoja & roskia (2007)
* Runoja & rusinoita
* Ruskea pikkukarhu (2018)
* *[[Ryhmä Hau]]*
* Sammakko ja Ystävät (2009)
* SamSam (2008)
* Samu ja Salla
* Saara ja Sorsa
* Safari
* Sankarikoulu
* Satutunti (1997–1998)
* Sauhu-Santtu (1995)
* Siiri ja Krokotiili 
* Simon Taikateltta
* Simo 
* Sirkuspelle Hermanni (1978–1988)
* Sormileikit (1983–1984)
* Sormilla vai puikoilla (2013)
* Suurenmoinen herra kunkku
* Stella ja Sami (2012)
* Taikaplaneetta
* Taikuri Luttinen (1995)
* Taikuri Savinen (1977)
* Talitintin tornitalo
* Tallikärpänen Riku (1992)
* Tapahtuu yöllä (1986)
* Tarinoita puumajasta 
* Temppurata (1994–1995)
* Tessu (1989-2001)
* Tessu (1999)
* Tete ja Mama 
* Tie tähtiin
* Tiketi Tok (2012)
* Tilda ja hänen ystävänsä (2013)
* Timo Taikuri (1979–1985)
* Tuttiritari
* Timon joulupaketti (1987)
* Timo Taikurin taikauni (1988–1989)
* Timppa (2009)
* Ti-Ti Nalle (1989–1992, 1997)
* Titta Pikkanen (2017)
* Tivolimäellä tavataan (1989)
* Trulli (1982)
* Tsirlips (1999–2000)
* Tonttu Toljanterin tarinoita (1999)
* Tonttu Toljanteri: Tonttulan elämää (2000)
* Tontut (1977)
* Touhukkaat
* Tulipop
* Unohdettujen purkkien kansa (2009)
* Utelias Vili
* Urpo ja Turpo (1998)
* Vekarat (2005–2008)
* Velho Magus Mamurra (1988–1990)
* Vertailuruutu (2008)
* Viiru ja Pesonen (2001)
* Viivi ja Leevi (1998–2001)
* Viljami 
* Viiperi
* Vilkki Ankka
* Ystäväni Tiikeri & Nalle Puh (2007)
* Zip-Zap muu
* Äitiliini (1989–1990)
* Äitiliini (1989): Erikoisjakso
* Ässäluokka

## Lähteet

## Kirjallisuutta
*

## Aiheesta muualla
* 
* 
*